**ΔΕΛΤΙΟ ΤΥΠΟΥ**

Η Διεύθυνση Δευτεροβάθμιας Εκπαίδευσης Κοζάνης, το Κέντρο Συμβουλευτικής και Προσανατολισμού (ΚΕ.ΣΥ.Π.) Κοζάνης και το Κοινωφελές Ίδρυμα «Μαρία Τσάκος»- Διεθνές Κέντρο Ναυτικής Έρευνας και Παράδοσης συνδιοργανώνουν Ημέρα Σταδιοδρομίας, με θέμα «Ημέρες Σταδιοδρομίας στη θάλασσα» στην **Κοζάνη** **2 Μαρτίου 2018, στη Στέγη Ποντιακού Πολιτισμού της Ευξείνου Λέσχης Κοζάνης (Φιλίππου Β΄30)** κατά τις ώρες **12:00-15:00.**

Στόχος της Ημερίδας είναι να ενημερωθούν γονείς, μαθητές, εκπαιδευτικοί και φορείς για τις δυνατότητες απορρόφησης των μαθητών/τριών σε ναυτικά-ναυτιλιακά επαγγέλματα. Θα παρουσιαστούν οι δυνατότητες επαγγελματικών επιλογών τόσο των αποφοίτων των ΕΠΑΛ, όσο και των αντίστοιχων σχολών Τριτοβάθμιας Εκπαίδευσης στις οποίες έχουν πρόσβαση οι απόφοιτοι ΓΕΛ και ΕΠΑΛ .

Η ελληνική ναυτιλία είναι ουσιαστικός πυλώνας οικονομικής ανάπτυξης και δίνει τη δυνατότητα για επαγγελματικές προοπτικές στους νέους και νέες στη χώρα μας.

Η Ημερίδα περιλαμβάνει τις εξής θεματικές ενότητες:

1. «Επαγγέλματα και επαγγελματικές δραστηριότητες σχετικές με τη θάλασσα, ναυπηγικά επαγγέλματα, επιχειρηματικές δραστηριότητες εκτός ναυτικών, ναυτιλιακών και ναυπηγικών επαγγελμάτων, αθλητισμός και θάλασσα, σπουδές και επιστημονική έρευνα γύρω από τη θάλασσα»
2. «Ελληνική Ναυτιλία»
3. «Ναυτικά και Ναυτιλιακά Επαγγέλματα»
4. «Σύγχρονο πλοίο και λιμάνι»

Οι σπουδές σχετικές με τη θάλασσα και οι επαγγελματικές δραστηριότητες που συνδέονται με αυτή, εκτός από δυνατότητα εκπαίδευσης, εξασφαλίζουν και θέσεις εργασίας-απασχόλησης εξειδικευμένου προσωπικού.

Η Ημερίδα θα πλαισιωθεί με περίπτερα παρουσιάσεων, δράσεων και προοπτικών στη θάλασσα από το ΚΕ.ΣΥ.Π. και τα ΕΠΑΛ της ΔΔΕ Κοζάνης, από το Κοινωφελές Ίδρυμα «Μαρία Τσάκος»- Διεθνές Κέντρο Ναυτικής Έρευνας και Παράδοσης, από το περιοδικό Ναυτικά Χρονικά και σχετικούς φορείς.

Χορηγός της εκδήλωσης είναιτο Κοινωφελές Ίδρυμα «Μαρία Τσάκος»-Διεθνές Κέντρο Ναυτικής Έρευνας και Παράδοσης.

Κατά τη διάρκεια των εργασιών της Ημερίδας θα λάβει χώρα σύσκεψη - τράπεζα εργασίας, με σκοπό την ενημέρωση και ευαισθητοποίηση του κοινού της Δυτ. Μακεδονίας (εκπαιδευτικών, γονέων, μαθητών/ τριών και εκπροσώπων φορέων) για τις επαγγελματικές διεξόδους των νέων και τις προοπτικές στα ναυτικά-ναυτιλιακά επαγγέλματα.

Καλούμε όλους τους/τις ενδιαφερόμενους/ες να πλαισιώσουν τις δράσεις της Ημέρας Σταδιοδρομίας.

**Η Διευθύντρια Δευτεροβάθμιας Εκπαίδευσης**

**Π.Ε. Κοζάνης**

**Δρ Βόντσα Βασιλική**

**Φιλόλογος**